Republikken Formosa

Republikken Formosa (臺灣民主國, 台湾民主国, Táiwān Mínzhǔguó, ordrett Den demokratiske stat Taiwan, offisielt engelsk navn Formosan Republic, Taiwan Republic) var en kortvarig republikk som var på øya Taiwan i 1895. Den bestod i tidsrommet mellom da Qing-dynastiet etter sitt store nederlag i den sino-japanske krig formelt avstod Taiwan til Keiserriket Japan (Shimonoseki-traktaten) og da de japanske tropper ankom og begynte å håndheve japansk overherredømme. Dette var en av de første republikker i asiatisk historie; kun republikken Ezo (etablert 25. desember  1868) var tidligere ute.


Republikken ble proklamert av noen pro-Qing mandariner og lokale adelige som håpet at dette ville forpurre den japanske maktovertakelsen som Shimonosekitraktaten forespeilet. Mange av disse mandarinene flyktet til Kina da japanerne kom. Republikken erklærte seg som en tributtstat knyttet til Kina. 

Presidenter for Republikken Formosa (Taiwan)

Tang Ching-sung (25. mai 1895 – 5. juni 1895)  
Liu Yung-fu (5. juni 1895 – 21. oktober 1895)

Kategori:Taiwans historie
Kategori:Etableringer i 1895
Kategori:Opphør i 1895
Formosa